|  |  |
| --- | --- |
| Prvi.jpg  |   22. IX 2017. Број **265/17**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **септембар 2017.** |

**Просјечна нето плата у августу 832 КМ**

**Највиша просјечна нето плата у подручју *Финансијске дјелатности и дјелатности осигурања* 1 300 КМ, а најнижа у подручју *Грађевинарство* 545 КМ**

Просјечна мјесечна нето платазапослених у Републици Српској,исплаћена у августу 2017. године износила је832 КМ, а просјечна мјесечна бруто плата 1 333 КМ.

Просјечна нето плата исплаћена у августу 2017. године у односу на јул 2017. године реално је већа за 0,4%, док је у односу на август 2016. године реално мања за 1,2%.

Посматрано по подручјима, у августу 2017. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 300 КМ. Са друге стране, најнижа просјечна нето плата у августу 2017. исплаћена је у подручју *Грађевинарство* 545 КМ.

У августу 2017. године, у односу на јул 2017, номинални раст нето плате забиљежен је у подручјима *Административне и помоћне услужне дјелатности* 5,6%, *Стручне, научне и техничке дјелатности* 3,9% и *Вађење руда и камена* 2,7%.

Смањење плате, у номиналном износу, забиљежено је у подручјима *Финансијске дјелатности и дјелатности осигурања* 6,2%, *Дјелатности здравствене заштите и социјалног рада* 1,0% и *Информације и комуникације* 0,8%.

 км



Графикон 1. Просјечнe нето платe запослених по мјесецима

**Мјесечна инфлација у августу 2017. године -0,2%**

**Годишња инфлација (VIII 2017/ VIII 2016) 0,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у августу 2017. године у односу на претходни мјесец, у просјеку су ниже за 0,2%, док су на годишњем нивоу, у просјеку више за 0,4%.

Од 12 главних одјељака производа и услуга, више цијене забиљежене су у два, ниже цијене у пет, док су цијене у пет одјељка, у просјеку остале непромијењене.

Највећи раст цијена у августу забиљежен је у одјељку *Становање* (0,2%) усљед виших набавних цијена у групи огрев за домаћинство и у одјељку *Здравство* (0,1%) усљед виших цијена у групи фармацеутски производи.

У одјељцима *Храна и безалкохолна пића, Алкохолна пића и дуван, Комуникације, Образовање* и *Ресторани и хотели* цијене су, у просјеку остале непромијењене.

Највећи пад цијена у августу забиљежен је у одјељку *Одјећа и обућа* (1,3%) усљед снижених цијена одјеће од 1,3% и обуће од 1,1%, затим у одјељку *Превоз* (0,7%) усљед корекција набавних цијена горива и мазива од 1,7%, у одјељку *Рекреација и Култура* (0,3%) усљед нижих цијена у групи књиге и уџбеници од 1,5%, у групи путни аранжмани од 1,0%, у групи опрема за спорт и рекреацију од 0,8% и у групи опрема за обраду података од 0,4%. Ниже цијене у августу забиљежене су још у одјељку *Намјештај и покућство* (0,2%) усљед нижих цијена у групама производи за чишћење и редовно одржавање куће (0,7%) и апарати за домаћинство (0,6%), те уодјељку *Остала добра и услуге* (0,1%) усљед нижих цијена у групи производи за одржавање личне хигијене од 0,3%.

Графикон 2. Мјесечна и годишња инфлација

**Календарски прилагођена индустријска производња (I-VIII2017/I-VIII2016) већа 2,2%**

**Број запослених у индустрији (I-VIII2017/I-VIII2016) већи 4,3%**

**Календарски прилагођена индустријска производња** у периоду јануар-август 2017. године у поређењу са истим периодом 2016. године већа је за 2,2%. У истом периоду у подручју *Прерађивачка индустрија* остварен је раст од 5,8% и у подручју *Вађења руда и камена* раст од 1,2%, док је у подручју *Производња и снабдијевање електричном енергијом, гасом, паром и климатизацији* забиљежен пад од 4,2%. Посматрано према главним индустријским групама по основу економске намјене производа, производња капиталних производа, у периоду јануар-август 2017. године у поређењу са истим периодом 2016, већа је за 21,7%, интермедијарних производа за 8,3% и нетрајних производа за широку потрошњу за 1,0%, док је производња енергије мања за 3,6% и трајних производа за широку потрошњу за 5,2%.

**Број запослених у индустрији** у августу 2017. године у односу на просјечан мјесечни број запослених у 2016. години већи је за 4,9%, у односу на исти мјесец прошле године за 4,6%, док је у односу на јул 2017. године мањи за 0,1%. Број запослених у индустрији у периоду јануар – август 2017. године, у односу на исти период прошле године, већи је за 4,3%. У истом периоду у подручју *Прерађивачка индустрија* остварен је раст од 4,5%, у подручју *Вађења руда и камена* растод 3,8% и у подручју *Производња и снабдијевање електричном енергијом, гасом, паром и климатизацији* раст од 3,3%.

Графикон 3. Индекси индустријске производње, август 2013 – август 2017. (∅2010=100)

**Покривеност увоза извозом (у периоду I-VIII 2017.) 71,2%**

У августу 2017. године остварен је извоз у вриједности од 272 милионa КМ и увоз у вриједности од 379 милиона КМ.

У оквиру укупно остварене робне размјене Републике Српске са иностранством у августу ове године, проценат покривености увоза извозом износио је 71,7%. Проценат покривености увоза извозом за период јануар - август 2017. године износио је 71,2%.

У периоду јануар - август 2017. остварен је извоз у вриједности од 2 милијарде 213 милиона КМ, што је за 21,3% више у односу на исти период претходне године. Увоз је, у истом периоду, износио 3 милијарде 106 милиона КМ, што је за 10,8% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - август 2017. године, највише се извозило у Италију и то у вриједности од 353 милиона КМ, односно 16,0%, те у Хрватску 288 милиона КМ, односно 13,0% од укупно оствареног извоза. У истом периоду, највише се увозило из Србије и то у вриједности од 545 милионa КМ, односно 17,6% и из Русије, у вриједности од 379 милиона КМ, односно 12,2% од укупно оствареног увоза.

Посматрано по групама производа, у периоду јануар - август 2017. године, највеће учешће у извозу остварује електрична енергија са 153 милиона КМ, што износи 6,9% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 346 милиона КМ, што износи 11,1% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Славица Кукрићslavica.kukric@rzs.rs.ba |
| **Статистика индустрије и рударства** Биљана Јеличићbiljana.jelicic@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |